**Arta povestirii, de la tradiție la strategie educațională în educația timpurie**

*Profesor pentru educație timpurie Popa Elena Aurora*

*Școala Gimnazială, Sat Măgura, Mihăești*

Storytellingul (arta povestirii) este o practică străveche, utilizată inițial în contexte informale – acasă, în comunitate, în jocurile spontane ale copiilor. În educația timpurie, această metodă non-formală s-a dovedit esențială pentru: dezvoltarea limbajului,stimularea imaginației, transmiterea valorilor culturale și morale și are o imensă putere de educare și dacă este aplicat metodic și de la vârste timpurii, ajutându-i pe copii să învețe mult mai repede, să dobândească aptitudini nebănuite și să se dezvolte atașament pentru pentru citit.

Totuși, pentru a valorifica la maximum potențialul educativ al poveștilor, este necesară integrarea lor sistematică în procesul de învățământ formal.

Beneficiile storytellingului în grădiniță sunt:

* Dezvoltarea limbajului expresiv și receptiv;
* Creșterea capacității de concentrare și ascultare activă;
* Stimularea empatiei și a gândirii critice;
* Încurajarea creativității și a autoexprimării.

Pentru ca arta povestirii să ducă la o mai bună comunicare, la dezvoltarea memoriei și imaginației, să mențină atenția este nevoie, ca pe lângă conținutul atractiv, să conțină elemente de oralitate, să emane emoție și să cuprindă elemente amuzante și surprinzătoare. Toate aceste fac copiii să intervină cu întrebări, observații și remarci, să se identifice cu personajele și sentimentele lor.

Dificultăți în integrarea formală:

* Percepția că este o activitate "recreativă", nu "educativă";
* Lipsa de formare specifică a cadrelor didactice;
* Absența unei metodologii clare de aplicare în curriculum.

Dintr-o metodă non-formală, putem transforma storytellingul într-o metodă formală prin ancorarea în curriculum, care presupune legarea poveștilor de competențele-cheie (ex. comunicare, dezvoltare socio-emoțională);selectarea de povești în funcție de obiectivele tematice ale săptămânii, prin planificarea și structurarea activităților introducând povestirile în proiectul tematic și utilizând un plan de lecție cu scopuri clare, întrebări ghidate și activități de follow-up (desene, dramatizări, jocuri de rol) și printr-o evaluare a învățării în care să se observe comportament copiilor în timpul povestirii (implicare, atenție, participare) și utilizând fișe adaptate vârstei, întrebări simple sau jocuri de reconstrucție a poveștii.

În povestea "Ursulețul care învăța să împartă" mi-am propus ca obiectiv: Dezvoltarea comportamentelor prosociale. Activitate a presupus citirea poveștii urmată de o discuție ghidată și un joc de rol și a avut drept rezultat exprimarea de dorințe, oferirea de jucării, aștepteptarea rândului.

În concluzie, transformarea storytellingului într-o metodă formală nu înseamnă pierderea farmecului poveștii, ci valorificarea lui pedagogică. Cu o planificare adecvată, cu obiective clare și cu mijloace de evaluare adaptate vârstei, poveștile devin instrumente puternice de învățare în grădiniță. Crearea unui loc special și confortabil în grupă pentru acest ritual, pe care copii să îl identifice drept ”locul cu povești” ajută și mai mult la menținerea entuziasmului iar secretul constă, cu siguranță, în atitudine.

Bibliografie:

* Duțu, Olga, Dezvoltarea comunicării orale la copil, Editura Europolis, Constanta, 1997
* Mitu, Florica, Literatura pentru cei mici, Editura Humanitas Educaţional, Bucureşti, 2005
* Rafaila, Elena, Educarea creativității la vârsta preşcolară, Editura Aramis, 2005
* Rodari Gianni, Gramatica fanteziei. Introducere in arta de a inventa poveşti, Editura Didactica şi Pedagogică, Bucureşti, 1990